LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO

2014 M. VASARIO 10 D. ĮSAKYMO NR. V-209 „DĖL TERITORINĖS LIGONIŲ KASOS IR VAISTINIŲ SUTARČIŲ DĖL KOMPENSUOJAMŲJŲ VAISTŲ IR MEDICINOS PAGALBOS PRIEMONIŲ ĮSIGIJIMO IŠLAIDŲ APMOKĖJIMO PRIVALOMOJO SVEIKATOS DRAUDIMO FONDO BIUDŽETO LĖŠOMIS SUDARYMO TVARKOS APRAŠO PATVIRTINIMO“ PAKEITIMO

2025 m. vasario 18 d. Nr. V-115

Vilnius

1. P a k e i č i u Lietuvos Respublikos sveikatos apsaugos ministro 2014 m. vasario 10 d. įsakymą Nr. V-209 „Dėl Teritorinės ligonių kasos ir vaistinių sutarčių dėl kompensuojamųjų vaistų ir medicinos pagalbos priemonių įsigijimo išlaidų apmokėjimo Privalomojo sveikatos draudimo fondo biudžeto lėšomis sudarymo tvarkos aprašo patvirtinimo“ ir jį išdėstau nauja redakcija:

„LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS IR VAISTINIŲ SUTARČIŲ DĖL KOMPENSUOJAMŲJŲ VAISTŲ IR MEDICINOS PAGALBOS PRIEMONIŲ ĮSIGIJIMO IŠLAIDŲ APMOKĖJIMO PRIVALOMOJO SVEIKATOS DRAUDIMO FONDO BIUDŽETO LĖŠOMIS SUDARYMO TVARKOS APRAŠO PATVIRTINIMO

Vadovaudamasis Lietuvos Respublikos sveikatos draudimo įstatymo 26 straipsnio 1 ir 6 dalimis ir atsižvelgdamas į Privalomojo sveikatos draudimo tarybos 2025 m. vasario 11 d. nutarimą Nr. DT-1/2 „Dėl Lietuvos Respublikos sveikatos apsaugos ministro 2014 m. vasario 10 d. įsakymo Nr. V-209 „Dėl Teritorinės ligonių kasos ir vaistinių sutarčių dėl kompensuojamųjų vaistų ir medicinos pagalbos priemonių įsigijimo išlaidų apmokėjimo Privalomojo sveikatos draudimo fondo biudžeto lėšomis sudarymo tvarkos aprašo patvirtinimo“ pakeitimo projekto“:

1. T v i r t i n u Valstybinės ligonių kasos prie Sveikatos apsaugos ministerijos ir vaistinių sutarčių dėl kompensuojamųjų vaistų ir medicinos pagalbos priemonių įsigijimo išlaidų apmokėjimo Privalomojo sveikatos draudimo fondo biudžeto lėšomis sudarymo tvarkos aprašą (pridedama).

2. P a v e d u šio įsakymo vykdymo kontrolę viceministrui pagal administravimo sritį.“

2. N u s t a t a u, kad:

2.1. šis įsakymas įsigalioja 2025 m. liepos 1 d.;

2.2. vaistinių iki 2025 m. birželio 30 d. sudarytos su teritorinėmis ligonių kasomis sutartys nuo 2025 m. liepos 1 d. laikomos sudarytomis su Valstybine ligonių kasa prie Sveikatos apsaugos ministerijos.

Sveikatos apsaugos ministrė	Marija Jakubauskienė

PATVIRTINTA

Lietuvos Respublikos sveikatos apsaugos

ministro 2014 m. vasario 10 d.

įsakymu Nr. V-209

(Lietuvos Respublikos sveikatos apsaugos

ministro 2025 m. vasario 18 d.

įsakymo Nr. V-115 redakcija)

VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS IR VAISTINIŲ SUTARČIŲ DĖL KOMPENSUOJAMŲJŲ VAISTŲ IR MEDICINOS PAGALBOS PRIEMONIŲ ĮSIGIJIMO IŠLAIDŲ APMOKĖJIMO PRIVALOMOJO SVEIKATOS DRAUDIMO FONDO BIUDŽETO LĖŠOMIS SUDARYMO TVARKOS APRAŠAS

I SKYRIUS

BENDROSIOS NUOSTATOS

1. Valstybinės ligonių kasos prie Sveikatos apsaugos ministerijos ir vaistinių sutarčių dėl kompensuojamųjų vaistų ir medicinos pagalbos priemonių įsigijimo išlaidų apmokėjimo Privalomojo sveikatos draudimo fondo biudžeto lėšomis sudarymo tvarkos aprašas (toliau – Aprašas) reglamentuoja dokumentų, kurių pagrindu sudaromos Valstybinės ligonių kasos prie Sveikatos apsaugos ministerijos (toliau – VLK) ir vaistinių sutartys dėl kompensuojamųjų vaistų ir medicinos pagalbos priemonių (toliau – MPP) įsigijimo išlaidų apmokėjimo Privalomojo sveikatos draudimo fondo biudžeto lėšomis (toliau – sutartys), pateikimo, šių sutarčių sudarymo, pakeitimo ir pratęsimo tvarką.

2. Aprašas taikomas sudarant VLK ir vaistinių sutartis dėl apdraustiems privalomuoju sveikatos draudimu asmenims (toliau – apdraustieji) sutartyje nurodytu vaistinės veiklos adresu išduotų (parduotų) kompensuojamųjų vaistų, įrašytų į einamųjų metų kompensuojamųjų vaistinių preparatų kainyną, ir kompensuojamųjų MPP, įrašytų į einamųjų metų kompensuojamųjų MPP kainyną, įsigijimo išlaidų apmokėjimo Lietuvos Respublikos sveikatos draudimo įstatymo nustatyta tvarka.

3. Apraše vartojamos sąvokos:

3.1. Specialistų licencijų ir įdarbinimo posistemis (toliau – SPELIP) − privalomojo sveikatos draudimo informacinės sistemos „Sveidra“ (toliau – informacinė sistema „Sveidra“) posistemis, kuriame tvarkomi asmens sveikatos priežiūros, odontologijos praktikos ir farmacijos specialistų bei spaudų, asmens sveikatos priežiūros, odontologinės priežiūros (pagalbos) įstaigų ir vaistinių licencijų administravimo bei apskaitos duomenys.

3.2. Vaistinės veiklos adresas – patalpų adresas (vieta), kuriuo vaistinė (juridinis asmuo) vykdo vaistinės ar vaistinės filialo veiklą, išduoda (parduoda) apdraustiesiems kompensuojamuosius vaistus ir MPP.

3.3. Kitos Apraše vartojamos sąvokos atitinka Sveikatos draudimo įstatyme, Lietuvos Respublikos farmacijos įstatyme ir kituose teisės aktuose, reglamentuojančiuose privalomąjį sveikatos draudimą, kompensuojamųjų vaistų ir MPP išdavimą (pardavimą) bei vaistinių veiklą, vartojamas sąvokas.

II SKYRIUS

DOKUMENTŲ PATEIKIMO TVARKA

4. Vaistinė, pageidaujanti sudaryti sutartį, VLK pateikia šiuos dokumentus:

4.1. nustatytos formos prašymą (Aprašo priedas);

4.2. kaimo gyvenamojoje vietovėje veikiančių pirminės ambulatorinės asmens sveikatos priežiūros įstaigų, per kurias vaistinė aprūpina kaimo gyventojus kompensuojamaisiais vaistais ir MPP, sąrašą (nurodant jų adresus) ir su šiomis įstaigomis sudarytų pavedimo sutarčių kopijas, patvirtintas vaistinės vadovo ar jo įgalioto asmens kvalifikuotais elektroniniais parašais (šis sąrašas ir pavedimo sutarčių kopijos teikiamos tuo atveju, jei vaistinė vykdo šią veiklą).

5. Vaistinė, pageidaujanti pakeisti sutartį, pateikia VLK Aprašo 4.1 papunktyje nurodytą prašymą ir tik tuos dokumentus, kurių pagrindu keičiama sutartis. Vaistinė, pageidaujanti pratęsti sutartį, ne vėliau kaip likus mėnesiui iki sutarties galiojimo termino pabaigos pateikia VLK tik Aprašo 4.1 papunktyje nurodytą prašymą.

III SKYRIUS

SUTARTIES SUDARYMAS, PAKEITIMAS IR PRATĘSIMAS

6. VLK, gavusi vaistinės, pageidaujančios sudaryti, pakeisti ar pratęsti sutartį, pateiktus dokumentus, įvertina, ar:

6.1. tinkamai įforminti Aprašo 4 punkte nurodyti dokumentai;

6.2. vaistinė turi galiojančias vaistinės veiklos licencijas (SPELIP duomenimis) kiekvienu veiklos adresu, nurodytu prašyme;

6.3. kaimo gyvenamojoje vietovėje veikiančios pirminės ambulatorinės asmens sveikatos priežiūros įstaigos, per kurią bus išduodami kompensuojamieji vaistai ir MPP, licencija verstis asmens sveikatos priežiūros veikla yra įregistruota SPELIP, ar ši licencija galioja.

7. VLK, įvertinusi vaistinės pateiktų duomenų atitiktį Aprašo 6 punkto reikalavimams ir nustačiusi neatitikimus, per 10 darbo dienų nuo dokumentų, nurodytų Aprašo 4 punkte, gavimo dienos informuoja vaistinę apie nustatytus trūkumus ir nurodo 10 darbo dienų terminą, per kurį vaistinė gali pašalinti šiuos trūkumus arba atsisakyti sudaryti, pakeisti ar pratęsti sutartį. Pašalinus trūkumus, VLK sudaro sutartį Aprašo 8 punkte nustatyta tvarka.

8. VLK, įvertinusi, kad vaistinė ir jos pateikti dokumentai atitinka Aprašo 6 punkte nurodytus reikalavimus, priima sprendimą sudaryti, pakeisti ar pratęsti sutartį. Tokiu atveju VLK per 10 darbo dienų nuo vaistinės prašymo gavimo dienos išsiunčia jai sutartį ar susitarimą dėl sutarties pakeitimo ar pratęsimo elektroniniu paštu arba per Nacionalinę elektroninių siuntų pristatymo, naudojant pašto tinklą, informacinę sistemą. Sutartis pasirašoma abiejų šalių kvalifikuotais elektroniniais parašais. Vaistinė pasirašytą sutartį vienu iš šiame punkte nustatytų būdų grąžina VLK per 5 darbo dienas.

9. Einamaisiais metais sudaryta sutartis galioja iki trečiųjų metų, įskaitant einamuosius metus, gruodžio 31 d.

10. VLK ne vėliau kaip kitą darbo dieną po sutarties gavimo Aprašo 8 punkte nustatyta tvarka ir užregistravimo VLK sutarčių registre daro įrašą informacinėje sistemoje „Sveidra“ apie sutarties su vaistine sudarymą. Į informacinę sistemą „Sveidra“ taip pat įvedami duomenys apie sutarties pakeitimą, pratęsimą ir nutraukimą.

11. Sutartis be raštiško VLK įspėjimo nustoja galioti panaikinus vaistinės veiklos licencijos galiojimą.

IV SKYRIUS

BAIGIAMOSIOS NUOSTATOS

12. VLK informaciją apie visoje šalyje einamaisiais metais galiojančias sutartis su vaistinėmis skelbia interneto svetainėje www.ligoniukasa.lrv.lt. Ši informacija per 30 dienų nuo sutarties pasirašymo, pakeitimo ar pratęsimo dienos turi būti papildoma, į ją įtraukiant šiuos duomenis: vaistinės (juridinio asmens) pavadinimą, vaistinės veiklos adresą (-us) ir kontaktinius duomenis, nurodytus vaistinės pateiktame prašyme. Jei vaistinė per pirminės ambulatorinės asmens sveikatos priežiūros įstaigas aprūpina kaimo gyventojus kompensuojamaisiais vaistais ir MPP, papildomai nurodoma (-os) vaistinės aptarnaujamų kaimo gyvenamųjų vietovių savivaldybė (-ės). Jei einamaisiais metais sutartis su vaistine nutraukiama, nurodoma sutarties nutraukimo data.

13. Ginčai tarp šalių dėl sutarčių sudarymo sprendžiami abipusiu susitarimu. Šalims nepavykus susitarti, ginčai nagrinėjami Lietuvos Respublikos teismuose pagal VLK arba vaistinės buveinės vietą Lietuvos Respublikos įstatymų nustatyta tvarka.

14. Už prašymo sudaryti, pakeisti ar pratęsti sutartį ir kitų privalomųjų dokumentų bei juose pateikiamos informacijos teisingumą atsako šiuos dokumentus pateikusi vaistinė.

______________________

Valstybinės ligonių kasos prie Sveikatos

apsaugos ministerijos ir vaistinių sutarčių

dėl kompensuojamųjų vaistų ir medicinos

pagalbos priemonių įsigijimo išlaidų

apmokėjimo Privalomojo sveikatos draudimo

fondo biudžeto lėšomis

sudarymo tvarkos aprašo

priedas

(Prašymo sudaryti / pakeisti / pratęsti 20_____ m. sutartį forma)

_________________________________________________________________________

(Juridinio asmens pavadinimas)

Valstybinės ligonių kasos prie Sveikatos apsaugos ministerijos direktoriui

PRAŠYMAS

SUDARYTI / PAKEISTI / PRATĘSTI 20_________M. SUTARTĮ

20___- __ - ___ Nr.

(Pildymo data ir numeris)

Prašome nuo 20____ m. __________d. iki 20____ m. gruodžio 31 d. sudaryti / pakeisti / pratęsti (reikiamą žodį pabraukti ir pažymėti tai, kas tinka):

□ sutartį su vaistine dėl kompensuojamųjų vaistų ir medicinos pagalbos priemonių įsigijimo išlaidų apmokėjimo Privalomojo sveikatos draudimo fondo biudžeto lėšomis;

□ sutartį su vaistine dėl kompensuojamųjų vaistų ir medicinos pagalbos priemonių, išduotų per pirminės sveikatos priežiūros įstaigas, esančias kaimo gyvenamojoje vietovėje, įsigijimo išlaidų apmokėjimo Privalomojo sveikatos draudimo fondo biudžeto lėšomis.

Vaistinės rekvizitai:

Juridinio asmens pavadinimas ir teisinė forma
Juridinių asmenų registre nurodytas registravimo kodas
Juridinio asmens licencijų sąrašas
Vaistinės vadovo ar jo įgalioto asmens, kuris pasirašys sutartį, pareigos, vardas, pavardė
Juridinis (registracijos) adresas
Telefono numeris
Elektroninio pašto adresas
Banko pavadinimas ir atsiskaitomosios sąskaitos numeris
Vaistinės veiklos adresas (-ai), adresui (-ams) suteiktas identifikavimo kodas (-ai) informacinėje sistemoje „Sveidra“, vaistinės ID kodas (jei yra suteiktas)	(Galima pateikti atskiru sąrašu kaip pridedamą dokumentą)
Kontaktinio asmens (-ų) duomenys: pareigos, vardas, pavardė	(Galima pateikti atskiru sąrašu kaip pridedamą dokumentą)
Telefono numeris	(Galima pateikti atskiru sąrašu kaip pridedamą dokumentą)
Elektroninio pašto adresas	(Galima pateikti atskiru sąrašu kaip pridedamą dokumentą)

PRIDEDAMA. _______ lapų.

_____________________________________ ______________ ________________

(Vaistinės vadovo ar jo įgalioto asmens pareigos) (Parašas) (Vardas, pavardė)

_____________________